b'\n_START_ARTICLE_\nBaisogalos gimnazija\n_START_SECTION_\nIstorija\n_START_PARAGRAPH_\nPirmoji mokykla istoriniuose ra\xc5\xa1tuose minima 1677 m._NEWLINE_1791 m. Baisogalai suteiktos Magdeburgo teis\xc4\x97s ir miesto herbas. 1824 m. Baisogalos prad\xc5\xbeios mokykl\xc4\x85 baig\xc4\x97 6 mokiniai. Kiek v\xc4\x97liau joje mok\xc4\x97si 30 mokini\xc5\xb3. Kauno gubernatoriaus \xc4\xafsakymu 1862 m. mokykla u\xc5\xbedaryta, bet 1867 m. caro vald\xc5\xbeios iniciatyva atidaryta vienklas\xc4\x97 pradin\xc4\x97 mokykla, kurioje mokoma rus\xc5\xb3 kalba. 1867 m. mokykloje mok\xc4\x97si 32 berniukai ir 21 mergait\xc4\x97, mokykla veik\xc4\x97 iki 1915 m. 1919 m. Baisogaloje suformuota keturi\xc5\xb3 klasi\xc5\xb3 pradin\xc4\x97 mokykla. Joje dirbo mokytojai Kulpavi\xc4\x8diai. 1927 m. ved\xc4\x97ja dirba P. La\xc5\xa1ait\xc4\x97 (Juozaitien\xc4\x97). 1935 m. pastatyta nauja medin\xc4\x97 mokykla. 1938 m. mokykla perorganizuota \xc4\xaf pagrindin\xc4\x99 Lietuvos mokykl\xc4\x85. \xc5\xa0iai mokyklai vadovavo S. Ka\xc5\xbedailis._NEWLINE_1944 m. spalio 1 d. Komaro r\xc5\xabmuose atidaryta progimnazija su perspektyva peraugti \xc4\xaf gimnazij\xc4\x85. Mokykloje mok\xc4\x97si 320 mokini\xc5\xb3. 1946 m. mokykla perorganizuota \xc4\xaf gimnazij\xc4\x85. 1948 m. gimnazijai suteiktas vidurin\xc4\x97s mokyklos statusas. 1949 m. i\xc5\xa1leista pirmoji 12 mergin\xc5\xb3 ir 10 vaikin\xc5\xb3 abiturient\xc5\xb3 laida. Direktor\xc4\x97s A. Gergelyt\xc4\x97s pastangomis, 1953 m. baisogalie\xc4\x8di\xc5\xb3 vaikai persik\xc4\x97l\xc4\x97 \xc4\xaf nauj\xc4\x85 tipin\xc4\x99 mokykl\xc4\x85, kurioje mok\xc4\x97si 450 mokini\xc5\xb3._NEWLINE_Sovietme\xc4\x8diu mokykla vadinta V. Niunkos vardu. 1973 m. baigtas statyti priestatas, pereinama prie kabinetin\xc4\x97s sistemos, \xc4\xafrengti lingofoniniai kabinetai, veik\xc4\x97 vakarin\xc4\x97 mokykla. 1966 m. darb\xc4\x85 prad\xc4\x97jo muzikos mokyklos, 1972 m. sporto mokyklos, 1988 m. - dail\xc4\x97s mokyklos filialai. D\xc4\x97stomos 3 u\xc5\xbesienio kalbos: vokie\xc4\x8di\xc5\xb3, rus\xc5\xb3, angl\xc5\xb3. Vyresn\xc4\x97se klas\xc4\x97se yra profiliuotos humanitarin\xc4\x97s ir tiksli\xc5\xb3j\xc5\xb3 moksl\xc5\xb3 klas\xc4\x97s._NEWLINE_2007 m. panaudojant ES param\xc4\x85, prad\xc4\x97tas mokyklos pastat\xc5\xb3 kapitalinis remontas. 2009 m. kovo m\xc4\x97n. Baisogalos vidurin\xc4\x97 mokykla tapo gimnazija.'